Kolitong

An **kolitong** sarong sitara na gibo sa tubo kan polikordal na kawayan gikan sa Bontok, Kalinga, Filipinas na may anom na kuwerdas na magkapareho sa saiyang tubo na hawak. An mga kuwerdas may numero poon saro sagkod anom, poon sa pinakahababa sagkod sa pinakahalangkaw na tono. An hawak iyo an nagseserbing resonator kan instrumento. An hawak pwedeng sarong bilog na tubo o kabangang tubo. Sa duwang kaso, an duwang poro kan hawak sarado kan mga buhol na kawayan. Tanganing makatabang sa resonansya kan instrumento, an mga labot ginigibo sa duwang buhol asin an halawig na mga liki ginigibo sa kahalabaan kan hawak na paralelo sa mga kwerdas.

An manlain-lain na klase nin mga sitara na gibo sa kawayan makukua sa bilog na arkipelago kan Pilipinas, na an lambang sitara iba sa saro sa pangaran, kadakulaan, asin disenyo, depende sa kaibang etnikong grupo kaini. Sa grupo nin Kalinga, an mga lalaki nagtutugtog kan kolitong sa banggi bilang solo na instrumento.

## Mga sitara na gibo sa tubo kan polikordal

An mga sitara na gibo sa tubo kan polikordal lakop sa Filipinas. Makukua an mga ini sa mga Kordilya asin sa lugar kan Mindanao asin Palawan. An instrumento gibo sa sarong tubo na kawayan (mga 10&nbsp;cm. an diametro asin may promedyong kabangang metro an laba) na sarado sa mag-ibong na poro nin mga node, na parsial na binubuksan para sa mas dakulang resonansya. An mga higot pig-uukit sa hawak kan kawayan asin nagdadanay na nakadukot sa mag-ibong na poro. Tanganing tawan nin mas dakulang tensyon an kwerdas, duwang saradit na kahoy na fret an isinusulot sa irarom kan lambang kwerdas harani sa mga poro. An mga posisyon kan fret iyo an nagdedeterminar kan tono kan instrumento kun pigbubutong. An bilang kan mga kuwerdas nag-iiba-iba poon lima sagkod walo o siyam asin paminsan-minsan sagkod onse.

## Mga teknik sa pagpapatugtog
An mga kwerdas kan instrumento pigtutugtog sa paagi nin pag'agaw gamit an mga moro kan paratugtog. Sa *[[kulibit]]* kan Kalinga, duwang higot sa atubangan na lado an pinuputol kan mga muro kan duwang kamot asin apat na higot sa likod na lado an pinuputol kan mga muro sa tahaw asin tudlo. An paratugtog kapot an instrumento gamit an duwang kamot asin nagbubutong. An sarong poro kan instrumento ginigibo na mag-ontok sa ibabang habayan kan paratugtog. An sarong dagos-dagos na melodiya napoporma paagi sa paggamit nin magkasalida na mga moro kan duwang kamot. An paratugtog kan *sigitan* na Subanon nagpupurot kan mga kwerdas asin pwedeng kairibanan nin saro pang paratugtog na nagtatapik nin sarong drone sa hawak kan instrumento gamit an duwang kawayan. An *kollesing* kan mga Ilonggot pigtutugtog na an instrumento kapot kan sarong lalaki, mantang an babae pighahampak an mga kwerdas gamit an saradit na kawayan. An *tangke* kan Tirurai pigtutugtog nin duwang babae. Gamit an plektrum, an saro nagkukua nin drone mantang an saro nagkukua nin melodiya.

## Mga pagkakaiba-iba kan instrumento
An mg sitara na gibo sa tubo kan polikordal sa Filipinas nagkakalain-lain sa lambang lugar. An lambang instrumento iba sa iba sa kadakulaan, korte, estetikong disenyo, asin bilang kan mga kwerdas. An *kulibit* kan Kalinga igwa nin anom o minsan onseng kwerdas. An  *ohitang* kan Isneg igwa nin limang kwerdas: duwa sa enotan asin tulo sa likod. An *kollesing* naman kan Ilonggot, may lima o anom na kuwerdas. An *sigitan* kan Subanon may limang kwerdas. An *tangke* kan Tinurai asin an *tangkel* kan Maguindanao igwa nin walong kwerdas. An *tugo* kan Manobo may pitong kwerdas. An *saluray* kan Bukidnon Matigsulug may anom na kwerdas. An *s'ludoy* kan T'boli igwa nin limang kwerdas.

## Hilingon man
* Bungkaka
* Diwas
* Gabbang
* Paldong
* Takumbo

## Mga toltolan

## Mga panluwas na takod
*